Diari Oficial de la Generalitat Valenciana


Sumari del DOGV 5261, del 18-05-2006 (2006/5704)

ORDE de 12 de maig de 2006, de la Conselleria d'Agricultura, Pesca i Alimentació, per la qual es publica la línia pressupostària i l'import màxim que finança, per al 2006, determinades subvencions gestionades per la Sotssecretaria de la Conselleria d'Agricultura, Pesca i Alimentació, a través de l'Àrea de Foment i Garantia Agrària i es deleguen competències per a la concessió de subvencions en matèria de millora de les estructures de les explotacions agràries.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5261

Data del DOGV
:   18-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5704


Data del document
:   12-05-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * modernització de l'explotació agrària
    * suport econòmic
    * ajuda pública
    * estructura agrària
    * explotació agrària
    * ajuda a l'agricultura
    * jove agricultor

ORDE de 12 de maig de 2006, de la Conselleria d'Agricultura, Pesca i Alimentació, per la qual es publica la línia pressupostària i l'import màxim que finança, per al 2006, determinades subvencions gestionades per la Sotssecretaria de la Conselleria d'Agricultura, Pesca i Alimentació, a través de l'Àrea de Foment i Garantia Agrària i es deleguen competències per a la concessió de subvencions en matèria de millora de les estructures de les explotacions agràries. [2006/X5704]  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies pressupostàries que les financen i l'import màxim destinat a estes, sense perjuí dels increments que es puguen produir en cada una de les línies una vegada finalitzat el procés d'incorporació de romanents d'exercicis anteriors. Estos extrems depenen de la llei anual de pressupostos, en estos moments la Llei 15/2005, de 26 de desembre, de Pressupostos de la Generalitat Valenciana per a l'exercici 2006.  
Per això, vista la proposta del sotssecretari de la Conselleria d'Agricultura, Pesca i Alimentació, en l'exercici de les funcions que tinc atribuïdes,  
ORDENE  
Apartat primer  
Les subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la Sotssecretaria de la Conselleria d'Agricultura, Pesca i Alimentació, a través de l'Àrea de Foment i Garantia Agrària, es concediran en l'exercici 2006 a càrrec de la línia pressupostària i per l'import global màxim que s'assenyala, d'acord amb la Llei de la Generalitat Valenciana 15/2005, de 26 de desembre, de Pressupostos per a l'any 2006.  
Programa 714.20. Línia T0193000. Millora d'estructura d'explotacions agràries. Capítol VII.  
. Orde de 20 de desembre de 2001, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries.  
Import global màxim: 4.180.000 euros.  
Les mesures subvencionades per esta línia seran cofinançades amb fons finalistes procedents de la Unió Europea a través del FEOGA-Orientació amb el 58,50 per cent de les despeses públiques subvencionades, fins al límit que permeta el saldo d'este fons en la liquidació del programa operatiu 2373.UD.10.8.DY.807 a què estan acollides.  
Apartat segon  
Es delega en el sotssecretari de la Conselleria d'Agricultura, Pesca i Alimentació la competència per a resoldre les sol·licituds presentades a l'empara de la present convocatòria.  
Apartat tercer  
Se substituïx el director de l'Institut Valencià de Desenrotllament Rural pel cap de l'Àrea de Foment i Garantia Agrària en la constitució de l'òrgan col·legiat, a què fa referència l'últim paràgraf de l'apartat 5 de l'article 11 de l'Orde de 20 de desembre de 2001, amb la finalitat de proposar la concessió les ajudes a l'òrgan que concedix.  
Apartat quart  
Se suprimix l'apartat 8 de l'article 11 de la mencionada Orde de 20 de desembre de 2001.  
Apartat quint  
Contra els actes administratius de les convocatòries de l'apartat anterior podrà interposar-se recurs de reposició davant el conseller d'Agricultura, Pesca i Alimentació, en el termini d'un mes comptat des de l'endemà de la notificació o impugnar-se directament davant l'òrgan jurisdiccional per mitjà de la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, l'article 46.1 de la Llei Reguladora de la Jurisdicció Contenciosa Administrativa.  
València, 12 de maig de 2006  
El conseller d'Agricultura, Pesca i Alimentació,  
JUAN GABRIEL COTINO FERRER